Johan Haagivang

Johan Haagivang (ka Juhan Haagivang; 5. jaanuar 1878 Palometsa, Võrumaa – 30. oktoober 1942 Sosva vangilaager, Sverdlovski oblast, Venemaa) oli eesti omavalitsustegelane ja poliitik.

Õppis Rõuge kihelkonnakoolis, seejärel oli talupidaja. 1903. aastast vallakohtu liige ja esimees. Aastatel 1913–1915 oli Kasaritsa vallavanem, 1915–1917 osales I maailmasõjas.

Aastatel 1929–1932 oli ta IV Riigikogu liige. 1936. aastast oli ta Võru põllumeeste konvendi esindajana Põllutöökoja liige.

Lisaks oli ta eri aegadel Võru maavolikogu juhataja, Võru ühispanga esimees, Rõuge kirikunõukogu esimees, Isamaaliidu Kasaritsa osakonna esimees, Kaitseliidu Võru linnaümbruskonna malevkonna abipealik ja Kasaritsa Põllumeeste Seltsi auesimees.Juhan Haagivang 60-aastane. Postimees, 5. jaanuar 1938

1934. aastast oli ta taas Kasaritsa vallavanem. 1937. aastal oli ta Rahvuskogu Teise Koja liige. 1939. aastal määras siseminister ta uue Kasaritsa vallavanemaks.Wallawalitsuste koosseis Lõuna-Eestis. Postimees, 4. märts 1939 Aastatel 1938–1940 oli ta Riiginõukogu maa, töö ja rahva heaolu komisjoni liige.

Ta arreteeriti NKVD poolt 1941. aasta juunis, erinõupidamise otsusega mõisteti surma, hukati 1942. aastal oktoobris Venemaal Sosva vangilaagris.

Tunnustus
1938 Eesti Punase Risti mälestusmärgi II järgu II aste

Viited

Kategooria:IV Riigikogu liikmed
Kategooria:Rahvuskogu liikmed
Kategooria:I Riiginõukogu liikmed
Kategooria:Põllutöökoja liikmed
Kategooria:Põllumeeste konventide liikmed
Kategooria:Eesti vallavanemad
Kategooria:Eesti omavalitsustegelased
Kategooria:Põllumeestekogude poliitikud
Kategooria:Kaitseliidu Võrumaa maleva liikmed
Kategooria:Eesti Punase Risti mälestusmärgi II järgu II astme kavalerid
Kategooria:Hukatud Eesti poliitikud
Kategooria:Sündinud 1878
Kategooria:Surnud 1942